อารีพงศ์ ภู่ชอุ่ม

ผู้ช่วยศาสตราจารย์ **อารีพงศ์ ภู่ชอุ่ม** เกิด 20 กรกฎาคม พ.ศ. 2500 เกิดที่กรุงโตเกียว ประเทศญี่ปุ่น เรียนการศึกษาระดับประถมศึกษาและมัธยมศึกษาที่ โรงเรียนสาธิตจุฬาลงกรณ์มหาวิทยาลัย โดยจบรุ่นที่10 ของ โรงเรียนสาธิตจุฬาลงกรณ์มหาวิทยาลัย และจบการศึกษาระดับปริญญาตรี ปริญญาโท และ ปริญญาเอก จากประเทศสหรัฐอเมริกา ภายหลังเรียนจบปริญญาเอก ได้ทำงานที่แรกที่เป็นอาจารย์สอนที่ University of Saskatchewan ประเทศแคนาดาจนได้รับตำแหน่ง ผู้ช่วยศาสตราจารย์ เขาเดินทางกลับมาประเทศไทยและเข้ารับราชการที่แรกตำแหน่ง นักวิชาการคลัง 4 กองธนาธิการ กรมบัญชีกลาง รับตำแหน่งสำคัญอาทิ รองผู้อำนวยการ สำนักงานคณะกรรมการนโยบายรัฐวิสาหกิจ  ผู้อำนวยการสำนักงานคณะกรรมการนโยบายรัฐวิสาหกิจ กระทรวงการคลัง อธิบดีกรมสรรพสามิต กระทรวงการคลัง ปลัดกระทรวงการคลัง อาจารย์พิเศษวิทยาลัยป้องกันราชอาณาจักร สถาบันวิชาการป้องกันประเทศ สถาบันพระปกเกล้า

อารีพงศ์ ในระหว่างวิกฤตการณ์การเมืองไทย พ.ศ. 2556–2557 ดำรงตำแหน่งกรรมการในคณะกรรมการอำนวยการรักษาความมั่นคงภายในราชอาณาจักร ครั้งแรกระหว่างวนที่ 11 ตุลาคม ถึง 18 ตุลาคม พ.ศ. 2556  ครั้งที่สองระหว่างวันที่ 1 ธันวาคม พ.ศ. 2556 ถึง 31 ธันวาคม พ.ศ. 2556 ครั้งที่สามระหว่างวันที่ 1 มกราคม  ถึง 30 เมษายน พ.ศ. 2557 ในฐานะที่เป็นเลขาธิการสำนักงานคณะกรรมการพัฒนาระบบราชการ

ภายหลังการรัฐประหารในประเทศไทย พ.ศ. 2557 ดร.อารีพงศ์ รับตำแหน่ง เลขาธิการสำนักงานคณะกรรมการพัฒนาระบบราชการ ปลัดกระทรวงท่องเที่ยวและกีฬา และ กรรมการอิสระ บริษัท ปตท. จำกัด (มหาชน) ปัจจุบันดำรงตำแหน่งปลัดกระทรวงพลังงาน ประธานคณะกรรมการ บริษัท การบินไทย จำกัด (มหาชน) ประธานกรรมการในคณะกรรมการการไฟฟ้าฝ่ายผลิตแห่งประเทศไทย และ ประธานกรรมการในคณะกรรมการสถาบันบริหารกองทุนพลังงาน กรรมการในคณะกรรมการกฤษฎีกา (ประเทศไทย) กรรมการ ในคณะกรรมการจัดกิจกรรมเฉลิมฉลองครบรอบ 100 ปี การประกาศใช้ธงไตรรงค์เป็นธงชาติไทย ตามคำสั่งนายกรัฐมนตรีที่ 210/2559

อารีพงศ์ เกษียณอายุราชการ ในวันที่ 1 ตุลาคม พ.ศ. 2560 ดร.อารีพงศ์ เป็นข้าราชการไทยที่ดำรงตำแหน่งปลัดกระทรวงถึง 3 กระทรวง ตลอดชีวิตการทำงานรับราชการ เขาสมรสกับ นางอลิสา ภู่ชอุ่ม หัวหน้ากลุ่มงานกิจกรรมและการเผยแพร่ สถาบันพิพิธภัณฑ์การเรียนรู้แห่งชาติ แต่ไม่มีบุตรและบุตรี

ภายหลังเกษียณอายุราชการได้รับการแต่งตั้ง เป็น กรรมการผู้ทรงคุณวุฒิในคณะกรรมการนโยบายการให้เอกชนร่วมลงทุนในกิจการของรัฐ  และประธานกรรมการในคณะกรรมการสำนักงานพัฒนารัฐบาลดิจิทัล (องค์การมหาชน)

ด้านรางวัลได้รับรางวัลศิษย์เกียรติยศ ประจำปีการศึกษา 2554 จากโรงเรียนสาธิตจุฬาลงกรณ์มหาวิทยาลัย

## กรรมการบริษัท
#2559-2560 ประธานคณะกรรมการการไฟฟ้าฝ่ายผลิตแห่งประเทศไทย
#2558-2560 ประธานกรรมการ บริษัท การบินไทย จำกัด (มหาชน)
#2557-2559 กรรมการ บริษัท ปตท. จำกัด (มหาชน)
#2553-2554 ประธานกรรมการ บริษัท ทีโอที จำกัด (มหาชน)
#2553–2556 ประธานกรรมการ ธนาคารอาคารสงเคราะห์
#2552-2558 กรรมการบริษัท การบินไทย จำกัด (มหาชน)
#2552-2553 กรรมการ บริษัท ปตท. เคมิคอล จำกัด (มหาชน)
#2552-2553 กรรมการ บริษัท ธนาคารไทยพาณิชย์ จำกัด (มหาชน)
#2551-2554 กรรมการ ธนาคารนครหลวงไทย จำกัด (มหาชน)
#2550 -2552 กรรมการ บริษัท กรุงเทพประกันภัย จำกัด (มหาชน)
#2550-2550 กรรมการ บริษัท อะโรมาติกส์ (ประเทศไทย) จำกัด (มหาชน)
#2543-2551 กรรมการ บริษัท ผลิตไฟฟ้าราชบุรี โฮลดิ้ง จำกัด (มหาชน)
#2545-2550 กรรมการ บริษัท ท่าอากาศยานไทย จำกัด (มหาชน)
#2543-2550 กรรมการ บริษัท ผลิตไฟฟ้าราชบุรี จำกัด 
#2542-2544 Secretariat to APEC - Privatisation Forum
#2544-2545 กรรมการ บริษัท ราชบุรีพลังงาน จำกัด 
#2542-2545 กรรมการ บริษัท ผาแดงอินดัสทรี จำกัด (มหาชน)
#2542-2542 Chairman of APEC - Privatisation Forum
#2541-2542 กรรมการ องค์การกำจัดน้ำเสีย
#2541-2542 กรรมการ บริษัทกรุงไทยบัตรเครดิต

## ประวัติการศึกษา
*Ph.D. Finance University of Mississippi, USA.
*M.A. Finance Marshall University, USA.
*B.A. International Business Management Boston University, USA.
* วิทยาลัยป้องกันราชอาณาจักร รุ่น พ.ศ. 2546

## ประวัติการทำงาน
* ผู้ช่วยศาสตราจารย์ คณะบริหารธุรกิจ มหาวิทยาลัยซัสแคตเชวัน University of Saskatchewan ประเทศแคนาดา พ.ศ. 2528 - ธันวาคม พ.ศ. 2530
* นักวิชาการคลัง 4 และ นักวิชาการคลัง 5 สายเงินให้กู้และค้ำประกัน กองธนาธิการ กรมบัญชีกลาง กระทรวงการคลัง 28 ธันวาคม พ.ศ. 2530 - 29 เมษายน พ.ศ. 2534
* นักวิชาการคลัง 6 ฝ่ายวิเคราะห์และประเมินปลรัฐวิสาหกิจ กองวิสาหกิจ 30 เมษายน พ.ศ. 2535 - 3 สิงหาคม พ.ศ. 2538
* นักวิชาการคลัง 6 และ นักวิชาการคลัง 7 สำนักรัฐวิสาหกิจและหลักทรัพย์ของรัฐ กรมบัญชีกลาง กระทรวงการคลัง 4 สิงหาคม พ.ศ. 2538 - 23 กันยายน พ.ศ. 2538
* ผู้อำนวยการส่วน ส่วนบริหารหลักทรัพย์ของรัฐ สำนักรัฐวิสาหกิจและหลักทรัพย์ของรัฐ 24 กันยายน พ.ศ. 2539 - 13 มกราคม พ.ศ. 2541
* ผู้อำนวยการส่วน ส่วนมาตรฐานและค่าตอบแทน สำนักรัฐวิสาหกิจและหลักทรัพย์ของรัฐ 14 มกราคม พ.ศ. 2541 - 28 ธันวาคม พ.ศ. 2541
* นักวิชาการ 9 ชช.(ด้านการแปรรูปรัฐวิสาหกิจ) สำนักรัฐวิสาหกิจและหลักทรัพย์ของรัฐ 29 ธันวาคม พ.ศ. 2541 - 29 มีนาคม พ.ศ. 2544
* ผู้อำนวยการสำนักรัฐวิสาหกิจและหลักทรัพย์ของรัฐ กระทรวงการคลัง 30 มีนาคม พ.ศ. 2544 - 16 ธันวาคม พ.ศ. 2545
* รองผู้อำนวยการสำนักงานคณะกรรมการนโยบายรัฐวิสาหกิจ กระทรวงการคลัง 17 ธันวาคม พ.ศ. 2545 ถึง 11 มีนาคม พ.ศ. 2550
* ผู้อำนวยการสำนักงานคณะกรรมการนโยบายรัฐวิสาหกิจ กระทรวงการคลัง 12 มีนาคม พ.ศ. 2550 ถึง 30 กันยายน พ.ศ. 2552
* อธิบดีกรมสรรพสามิต 1 ตุลาคม พ.ศ. 2552 ถึง 30 กันยายน พ.ศ. 2553
* ปลัดกระทรวงการคลัง 1 ตุลาคม พ.ศ. 2553 - 10 ตุลาคม พ.ศ. 2556
* เลขาธิการสำนักงานคณะกรรมการพัฒนาระบบราชการ  11 ตุลาคม พ.ศ. 2556 - 26 มิถุนายน พ.ศ. 2557
* ปลัดกระทรวงพลังงาน 27 มิถุนายน พ.ศ. 2557 - 24 พฤษภาคม พ.ศ. 2558 (สทัยที่ 1)
* เลขาธิการสำนักงานคณะกรรมการพัฒนาระบบราชการ  25 พฤษภาคม พ.ศ. 2558 - 13 กรกฎาคม พ.ศ. 2558
* ปลัดกระทรวงการท่องเที่ยวและกีฬา 14 กรกฎาคม พ.ศ. 2558 - 30 กันยายน พ.ศ. 2558
* ปลัดกระทรวงพลังงาน 1 ตุลาคม พ.ศ. 2558 - 30 กันยายน พ.ศ. 2560 (สมัยที่ 2)

## เครื่องราชอิสริยาภรณ์

## อ้างอิง

หมวดหมู่:ข้าราชการพลเรือนชาวไทย
หมวดหมู่:ปลัดกระทรวงพลังงานไทย
หมวดหมู่:ปลัดกระทรวงการคลังไทย
หมวดหมู่:ปลัดกระทรวงการท่องเที่ยวและกีฬาไทย
หมวดหมู่:บุคคลจากวิทยาลัยป้องกันราชอาณาจักร
หมวดหมู่:กรรมการกฤษฎีกาไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.